Document ID: 32005R1804

32005R1804
L 290/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1804/2005 НА КОМИСИЯТА
oт 3 ноември 2005 година
за изменение на Регламент (ЕИО) № 2807/83 за установяване на подробни правила за вписване на информация за улова на риба от държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2371/2002 на Комисията от 20 декември 2002 г. относно опазването и устойчивата експлоатация на рибните ресурси в рамките на общата политика по рибарството (1), и по-специално член 22, параграф 3 от него,
като има предвид, че:
(1)
Регламент (EO) № 1954/2003 на Съвета от 4 ноември 2003 г. за управление на риболовното усилие по отношение на определени общностни риболовни зони и рибни ресурси, за изменение на Регламент (ЕО) № 2847/93 и за отмяна на Регламенти (ЕО) № 685/95 и (ЕО) № 2027/95 (2) установява критериите и процедурите на система за управление на риболовните дейности във водите на запад от Общността.
(2)
Регламент (EO) № 1415/2004 на Съвета от 19 юли 2004 г. относно определяне на максимално допустимото годишно риболовно усилие за определени риболовни райони и риболовни полета (3) определя максималния годишен улов за всяка държава-членка и за всяка риболовна зона и риболовно поле, определени в членове 3 и 6 от Регламент (EO) № 1954/2003.
(3)
Регламент (ЕИО) № 2807/83 на Комисията oт 22 септември 1983 г. относно установяване на подробни правила за вписване на информация за улова на риба от държавите-членки (4), вече не съответства на Регламенти (EO) № 1954/2003 и № 1415/2004 по отношение на водите на запад от Общността. Поради това е необходимо да се измени приложение VIa към Регламент (EO) № 2807/83, за да бъдат отразени новите разпоредби.
(4)
Регламент (EO) № 779/97 на Съвета (5) въведе разпоредби за управление на риболовното усилие в Балтийско море. Съществуващите задължения за регистриране на улова в Балтийско море следва да останат в сила.
(5)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Приложение VIa към Регламент (ЕИО) № 2807/83 се заменя с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 2005 година.

Labels: 6